Publication: Magyar Közlöny
Issue: MK-2001-5 (Year: 2001, Number: 5)
Era: 1990-2004
Section: A növényvédelemről szóló 2000. évi XXXV. törvény
Paragraph Index: 70

(3) Az (1) bekezdés b) és e) pontjában meghatározott károsítók elleni védekezés elmulasztása esetén a földhasználót, illetve a termelőt az illetékes megyei (fővárosi) növény- és talajvédelmi szolgálat (a továbbiakban: Szolgálat) határozattal kötelezheti, az (1) bekezdés c) és d) pontjában meghatározott kötelezettség elmulasztása esetén pedig határozattal kötelezi a védekezésre. A Tv. 7. §-a szerint közérdekű védekezést kell elrendelni, ha a földhasználó, illetve a termelő védekezési kötelezettségének az azt elrendelő hatósági határozat ellenére sem tesz határidőre eleget, illetve a Tv. 60. §-a és 61. §-a szerint növényvédelmi bírság kiszabására kerül(het) sor.

Source: https://magyarkozlony.hu/hivatalos-lapok/bf85603a3fee668e51d82161d5ef117c83bea95a/dokumentumok/d4d0ffd7386bbf77d871cd24785f0297bf132808/letoltes